
Narva linna põhimäärus 
Määrus kehtestatakse kohaliku omavalitsuse korralduse seaduse § 22 lg 1 p 9 alusel.
                                                                     
                                                                     1. peatükk 
ÜLDSÄTTED

§ 1.  Põhimääruse eesmärk

Narva linna põhimääruses sätestatakse linna sümbolid ja nende kasutamise kord, linnavolikogu esimehe ja aseesimeeste valimise kord, linnavolikogu komisjonide moodustamise kord, nende õigused ja kohustused ning komisjonide esimeeste ja aseesimeeste valimise kord, linnavalitsuse moodustamise kord, linnapea valimise kord, linnavalitsuse pädevus, linna õigusaktide vastuvõtmise, avalikustamise ja jõustumise täpsem kord,  linna arengukava, eelarvestrateegia ning eelarve koostamise, muutmise ja finantsjuhtimise üldised põhimõtted, linna osalemine juriidilistes isikutes, linna ametiasutuste moodustamise ja ametiasutuste hallatavate asutuste asutamise kord, ning linna välissuhete korraldamine.

§ 2. Narva linna kohalik omavalitsus

(1) Narva linna kohalik omavalitsus - see on Eesti Vabariigi kohaliku omavalitsuse korralduse seaduse alusel demokraatlikult moodustatud võimuorganite õigus, võime ja kohustus iseseisvalt korraldada ning juhtida kohalikku elu, lähtudes linnaelanike õigustatud vajadustest ja huvidest ning arvestades seejuures linna arengu iseärasusi. 

(2) Kohalik omavalitsus teostub demokraatlikult moodustatud esindus- ja võimuorganite kaudu, samuti kohaliku elu küsimustes rahvaküsitluse või rahvaalgatuse teel.

§ 3. Narva kohaliku omavalitsuse põhimõtted
Narva linna kohalik omavalitsus rajaneb järgmistel põhimõtetel:
1) kohaliku elu kõikide küsimuste iseseisev ja lõplik lahendamine ning nende lahendamiseks vastuvõetud otsuste täideviimine;
2) igale isikule seadusega ettenähtud õiguste, kohustuste ja vabaduse tagamine;
3) linnaelanike õigus osaleda kohaliku omavalitsuse teostamisel;
4) seaduslikkuse tagamine ja seaduslike vahendite vaba valik oma ülesannete ja kohustuste täideviimisel;
5) omavalitsusorganite vastutus neile antud õiguste ja neile pandud kohustuste täitmisel;
6) linnaelanike õiguste ja huvide kaitse, neile avalike teenuste osutamine või vahendamine soodsatel tingimustel;
7) oma tegevuse avalikkus.

§ 4. Narva linna kohaliku omavalitsuse õiguslikud alused

(1) Narva linn, kui kohaliku omavalitsuse üksus juhindub oma tegevuses Eesti Vabariigi põhiseadusest, seadustest,  teistest riigi ja Narva linna õigusaktidest,  rahvusvahelistest lepingutest, käesolevast põhimäärusest, lepingutest riigiorganitega ning teiste kohaliku omavalitsuse üksustega või nende liitudega. 

(2) Kohalike organite ees seisvate ülesannete realiseerimine on sätestatud linna arengukavas, ülesannete täitmise tagavad linnaeelarve ja seaduse alusel kehtestatud kohalikud maksud.

(3) Narva linn kui kohalik omavalitsusüksus lahendab temale seadusega määratud kohaliku elu küsimused ja tagab nende lahendamise, samuti lahendab ka kõik need kohaliku elu küsimused, mis ei kuulu seaduse alusel riigiorgani või mõne teise organi pädevusse.

(4) Narva linna, kui kohalikku omavalitsusüksust, esindavad seaduste ja käesoleva põhimääruse alusel oma pädevuse raames linnavolikogu ja volikogu esimees, linnavalitsus ja linnapea või nende poolt volitatud esindajad

§ 5. Narva linna omavalitsusorganid

Narva omavalitsusorganiteks on:
1) linnavolikogu - omavalitsusüksuse esinduskogu, mis valitakse hääleõiguslike linnaelanike poolt, kohaliku omavalitsuse volikogu valimise seaduse alusel;
2) linnavalitsus - täitevorgan, mis moodustatakse linnavolikogu poolt, kohaliku omavalitsuse korralduse seaduse alusel.

§ 6. Narva linna omavalitsusorganite suhted riigiorganitega ja teiste kohalike omavalitsusüksustega

(1) Narva linna omavalitsusorganite ning riigi valitsusasutuste suhted põhinevad seadustel ja lepingutel.

(2) Narva linna suhted teiste kohalike omavalitsusorganitega põhinevad kokkulepetel.

(3) Narva linna omavalitsusorganid võivad ühiste huvide väljendamiseks, esindamiseks ja kaitsmiseks ning ühiste ülesannete täitmiseks sõlmida lepinguid teiste omavalitsusüksustega või moodustada kohaliku omavalitsuse üksuste liite, ühisasutusi ja muid ühendusi, samuti osaleda nimetatud ülesannete täitmiseks moodustatud äriühingutes. 

§ 7. Narva linna sümbolid ja nende kasutamise kord

(1) Narva linna sümboliks on vapp, lipp ja esinduslipp.

(2) Linna ajaloolisel vapil on helesinisel põhjal, mille ülaosas paljastatud mõõk, kummalgi pool mõõka üks kahurikuul, keskosas 2 hõbedavärvilist kala, nende all kõver mõõk, millest omakorda allpool asub veel üks kahurikuul.

(3) Narva lipu värvideks on kollane-sinisega. Lipp kujutab endast ristkülikukujulist kangast, mis koosneb kahest võrdse laiusega horisontaalribast: ülemine riba on kollast värvi (küpse nisu värvi), alumine pool rohekassinist värvi (mere värvi). Lipukanga laiuse ja kõrguse suhe on 7:11, lipu normaalsuurus 105 x l65cm.

(4) Linna esinduslipp on lipuga samades värvides. Esinduslipu mõõtmed on 120 x 160 cm. Lipu keskosas on kujutatud Narva linna vapp. Vapi kujutis on kantud esinduslipu mõlemale poolele.
(5) Narva vappi kasutatakse:
1) linnavolikogu, linnavolikogu kantselei, linnavalitsuse, linnakantselei, linna ametiasutuste, linna ametiasutuste hallatavate asutuste, samuti äriühingute, mille aktsiate või osatähtede ainuomanikuks on Narva linn, pitsatitel ja dokumendiplankidel;
2) Narva pidulikel ürikutel, autasudel, meenetel ja ametimärkidel, samuti alapunktis 1 nimetatud linna ametiasutuste ümbrikel ja muudel ametlikel trükistel, Narva linna poolt toetatavate ürituste trükistel;
3) linnavolikogu ja linnavalitsuse hoonetel, linna piiritähistel ning linna ametiasutuste siltidel.
(6) Juhtudel, mis ei ole toodud 1 lõikes, võib Narva vappi kasutada üksnes linnavalitsuse loal.
(7) Narva vapi kasutamine etalonist erineval kujul kuulub igakordsele läbivaatamisele ja kinnitamisele linnavalitsuse poolt.

(8) Linnalipp heisatakse:
1) ajutiselt linnavolikogu hoonel istungi toimumise ajaks;
2) ajutiselt linna pidupäevadel, suhtlemisel teiste omavalitsusüksustega, samuti muudel avalikel üritustel.
(9) Linnalipu heiskamise võib teha kohustuslikuks üksnes linnavolikogu otsuse või linnavalitsuse korraldusega linnale kuuluvatel hoonetel, rajatistel või maa-aladel. Teistele omanikele on niisugused otsused või korraldused üksnes soovitusliku iseloomuga.
(10) Linnalipp heisatakse hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti.
(11) Kui linnalipp heisatakse koos Eesti riigilipu, mõne teise riigi või tema omavalitsusüksuse, mõne Eesti maakonna, valla või muu lipuga, asub linnalipp lippude poolt vaadatuna vasakul teise riigi või Eesti riigilipust.
(12) Vapilipp on Narva linna esinduslipp. Vapilipu ainueksemplar asub Narva linnapea ametiruumides. Vapilippu kasutatakse linna pidulikel üritustel. Vapilippu ei kasutata leinalipuna. 


§ 8. Narva linna aukodaniku nimetus ja muud linna poolt omistatavad autasud

[bookmark: _GoBack](1) Linna aukodanikuks võib saada isik, kellel on Narva linna ees erilisi teeneid või keda linn peab austuse vääriliseks. Antud isikule antakse aukodaniku märk ja tunnistus, mille andmise korra kehtestab linnavolikogu. Narva linna aukodaniku võib autasustada hinnalise kingituse või rahalise preemiaga.

(2) Teenetemärk on Narva linna autasu, mis antakse füüsilistele isikutele Narva linnale osutatud  teenete eest. Narva linna teenetemärgi andmise ja kandmise kord kehtestatakse linnavalitsuse määrusega.

§ 9. Asjaajamise keel Narva linna omavalitsusorganites ja ametiasutustes

Asjaajamise keeleks Narva linna omavalitsusorganites ja ametiasutuses on eesti keel. Võõrkeelte, sealhulgas vähemusrahvuste keelte kasutamise kohalikus omavalitsuses sätestab keeleseadus.

§ 10. Linnaelanik

Narva linna elanik - isik, kelle elukohaks on rahvastikuregistri andmete järgi Narva linn.

                                                                     2. peatükk
      LINNAVOLIKOGU

§ 11. Omavalitsusüksuse esinduskogu

(1) Linnavolikogu on Narva linna esinduskogu.

(2) Kohaliku omavalitsuse pädevusse kuuluvate küsimuste lahendamisel on linnavolikogu sõltumatu ning tegutseb ainult linnaelanike huvides ja nende nimel. Linnavolikogu võib linnaelanike tahte väljaselgitamiseks läbi viia seadusega ettenähtud korras elanike küsitluse.

(3) Volikogu esimees esindab linnavolikogu ja juhib selle tööd. Tema äraolekul asendab teda linnavolikogu aseesimees. 

(4) Linnavolikogu kinnitab seadusega ettenähtud korras oma struktuuri ja töökorra.

§ 12. Linnavolikogu moodustamine 

(1) Linnavolikogu valitakse vastavalt kohaliku omavalitsuse volikogu valimise seadusele.                      

(2) Linnavolikogu valimisteks moodustatakse linna territooriumil valimisringkonnad. Mandaatide arvu igas valimisringkonnas määrab kindlaks linnavolikogu.

(3) Linnavolikogu otsus valimisringkondade moodustamise kohta koos mandaatide arvuga igaühes neist ja ringkonna piirid avaldatakse üldiseks tutvumiseks vastavalt seadusele.


§ 13. Linnavolikogu liige

(1) Linnavolikogu liige on isik, kes on osutunud valituks vastavalt kohaliku omavalitsuse volikogu valimise seadusele.

(2) Linnavolikogu uue koosseisu ja tema liikmete volitused algavad ning linnavolikogu eelmise koosseisu ja tema liikmete volitused lõpevad valimistulemuste väljakuulutamise päevast.

(3) Linnavolikogu liikme tegevus on volituste täitmisel avalik.

(4) Linnavolikogu liige juhindub seadustest, linna õigusaktidest ning linnaelanike vajadustest ja huvidest.

(5) Linnavolikogu liikmel on õigus:
1) algatada linnavolikogu õigusakte ja teha ettepanekuid linnavolikogu istungil arutatavate küsimuste kohta;
2) üles seada kandidaadi linnavolikogu poolt valitavale, kinnitatavale või 
määratavale kohale;
3) esitada linnavolikogu menetluses olevale eelnõule täiendus- ja 
muudatusettepanekuid;
4) esitada oma kandidatuur komisjoni ja töörühma liikmeks;
5) saada linnavolikogu ja linnavalitsuse õigusakte, linna asutuste dokumente ja 
muud teavet, välja arvatud andmed, mille väljastamine on seadusega keelatud;
6) esineda linnavolikogu istungil avalduse, protesti, sõnavõtu ja repliigiga 
ning esitada küsimusi;
7) esitada linnavolikogu istungil arupärimisi linnapeale ja linnavalitsuse liikmetele;
8) kasutada linnavolikogu kantselei ruume linnaelanike vastuvõtuks ja saada 
tehnilist abi selle korraldamiseks;
9) tasuta informeerida linnaelanikke linnavolikogu kantselei kaudu linnavolikogu liikme vastuvõtu aja ja koha kohta;
10) saada tasu linnavolikogu tööst osavõtu eest ja hüvitust linnavolikogu ülesannete täitmisel tehtud kulutuste eest esitatud dokumentide alusel linnavolikogu kehtestatud määras ja korras;          
11) esitada linnavolikogu istungil linnaelanike pöördumisi, millel on ühiskondlik tähendus;
12) nõuda nimelise hääletamise korraldamist;
13) sooritada muid toiminguid, mis on ette nähtud õigusaktidega.

(6) Linnavolikogu liige ei tohi osa võtta linnavolikogu sellise üksikakti arutamisest ja otsustamisest, mille suhtes talle laieneb toimingupiirang korruptsioonivastases seaduses sätestatu kohaselt.

(7) Käesoleva paragrahvi lõikes 6 sätestatud juhul on linnavolikogu liige kohustatud enne küsimuse arutelu algust tegema avalduse enda mitteosalemise kohta antud päevakorrapunkti arutamisel. Vastav märge fikseeritakse linnavolikogu istungi protokollis. Küsimuse arutamiseks ja otsustamiseks vajalik kvoorum on selle linnavolikogu liikme võrra väiksem.

(8) Linnavolikogu liige on kohustatud:
1) esitama huvide deklaratsiooni korruptsioonivastases seaduses sätestatud korras;
2) saatma linnasekretärile kolme tööpäeva jooksul vastava avalduse ja ärakirja dokumendist, millega ta nimetati valla- või linnaametnikuks Narvas või mõnes teises vallas või linnas, valiti vallavanemaks või linnapeaks, kinnitati või nimetati valla- või linnavalitsuse liikmeks mõnes teises vallas või linnas.

(9) Vähemalt neljandik linnavolikogu koosseisust võib algatada umbusalduse avaldamise linnavolikogu esimehele, linnavolikogu aseesimehele, linnavolikogu komisjoni esimehele, linnavolikogu komisjoni aseesimehele, revisjonikomisjoni liikmele, linnavalitsusele, linnapeale või linnavalitsuse liikmele.

(10) Linnavolikogu liikme valimisel linnapeaks, kinnitamisel linnavalitsuse liikmeks, nimetamisel  kohaliku omavalitsuse ametnikuks, aga ka muudel juhtudel, temale antud volitused peatuvad või lõppevad vastavalt kehtivatele õigusaktidele. Volikogu uude koosseisu valitud eelmise koosseisu poolt valitud linnapea ja kinnitatud või ametisse nimetatud valitsuse liikmed jätkavad oma tegevust kuni volikogu poolt uue linnavalitsuse kinnitamiseni.

(11) Linnavolikogu liikme volituste ennetähtaegse lõppemise või peatumise korral astub volikogu liikme asemele volikogu asendusliige. Asendusliige määratakse valimiskomisjoni otsusega valimiskomisjoni kinnitatud asendusliikmete nimekirja alusel.

§ 14. Arupärimine 

(1) Linnavolikogu fraktsioonil ja linnavolikogu liikmel on õigus esitada linnavolikogu istungil arupärimisi linnapeale ja linnavalitsuse liikmetele nende tegevusvaldkonda kuuluvate küsimuste kohta. Arupärimises nähakse ette sellele vastamise viis.

(2) Arupärimine vormistatakse kirjalikult ja esitatakse linnavolikogu istungil istungi juhatajale, kes edastab selle linnavolikogu kantseleile. Linnavolikogu kantselei edastab arupärimise linnavolikogu istungile järgneva tööpäeva jooksul linnakantseleile, kes edastab selle kohe arupärimise adressaadile. Kui linnavalitsuse liikmele esitatud arupärimine ei kuulu tema tegevusvaldkonda, edastab ta selle vastava valdkonnaga tegelevale linnavalitsuse liikmele ja informeerib sellest arupärijat ja linnavolikogu kantseleid.

(3) Kirjalik vastus arupärimisele tuleb saata  10 tööpäeva jooksul, arvates arupärimise linnakantseleisse saabumise päevast. Suuline vastamine tuleb esitada linnavolikogu töökorras sätestatud viisil.

§ 15. Linnavolikogu pädevus
(1) Linnavolikogu ainupädevuses olevad küsimused sätestatakse seadusega.
(2) Seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab linnavolikogu, kes võib delegeerida nende küsimuste lahendamise linnavalitsusele.
(3) Linnavolikogu võib delegeerida linnavalitsusele muudatuste tegemise ametiasutuste struktuuris ja teenistujate koosseisus linnavolikogu poolt kinnitatud  palgafondi piires. 


§ 16. Linnavolikogu esimees

Linnavolikogu esimees: 
1) korraldab linnavolikogu tööd, kutsub kokku ja juhatab volikogu istungeid ning korraldab nende ettevalmistamist; 
2) esindab vastavalt kohaliku omavalitsuse korralduse seadusele käesolevale põhimäärusele ning volikogu poolt antud volitustele Narva linna ja tema volikogu;
3) kirjutab alla linnavolikogu poolt vastuvõetud määrustele, otsustele ja teistele dokumentidele. 
4) jagab korraldusi linnavolikogu ja tema kantselei sisemise töö organiseerimiseks. Määrab ametisse ja vabastab ametist linnavolikogu kantselei juhataja.
5) täidab vastavalt seadusele ja käesolevale põhimäärusele muid temale pandud ülesandeid.
[bookmark: para11]§ 17.  Linnavolikogu esimehe valimine
[bookmark: para11lg1] (1) Volikogu esimees valitakse volikogu liikmete seast salajase hääletamise teel volikogu koosseisu häälteenamusega.
[bookmark: para11lg2][bookmark: para11lg2p1][bookmark: para11lg2p2][bookmark: para11lg2p3][bookmark: para11lg2p4] (2) Volikogu esimehe kandidaadi ülesseadmine:
 1) kandidaadi ülesseadmise kohta esitatakse istungi juhatajale kirjalik ettepanek;
 2) kandidaadid nummerdatakse ülesseadmise järjekorras;
 3) nimekirja sulgemise otsustab volikogu avalikul hääletamisel poolthäälteenamusega;
 4) kui volikogu ei otsusta teisiti, tutvustab kandidaatide nimekirjas olev isik end pärast nimekirja sulgemist ja igal volikogu liikmel on õigus esitada kandidaadile üks küsimus.
[bookmark: para11lg3] (3) Volikogu esimehe valimisel on volikogu liikmel üks hääl.
[bookmark: para11lg4] (4) Volikogu esimehe valimist korraldab uue koosseisu esimesel istungil linna valimiskomisjon. Sama kord kehtib ka volikogu järgmistel istungitel, kui esimesel istungil ei osutunud volikogu esimees valituks. Muul ajal korraldab volikogu esimehe valimist volikogu poolt avalikul hääletamisel valitud kolmeliikmeline häältelugemiskomisjon.
[bookmark: para11lg5] (5) Volikogu pitsatiga varustatud hääletussedel väljastatakse volikogu liikmele allkirja vastu.
[bookmark: para11lg6] (6) Kui volikogu esimehe valimist korraldab valmiskomisjon, tehakse valimistulemused kindlaks valimiskomisjoni otsusega. Kui volikogu esimehe valimist korraldab häältelugemiskomisjon, koostab häältelugemiskomisjon hääletamistulemuste kohta protokolli, millele kirjutavad alla kõik komisjoni liikmed. Protokolli kinnitab volikogu avalikul hääletamisel poolthäälteenamusega.
[bookmark: para11lg7] (7) Kui ükski esitatud kandidaatidest ei saa nõutavat häälteenamust, viiakse läbi kordushääletamine. Kordushääletamisel jäävad kandideerima kaks enam hääli saanud kandidaati. Kui on üks kandidaat ja ta ei saavuta vajalikku häälteenamust, korraldatakse uus valimine.
[bookmark: para11lg8] (8) Kui kordushääletusel ei saa kumbki kandidaat vajalikku häälteenamust või kui esitati ainult üks kandidaat, kes ei saanud vajalikku häälteenamust, korraldatakse uus valimine, kus võib kandideerida ka valituks mitteosutunud isik.

[bookmark: para12]§ 18.  Linnavolikogu aseesimeeste valimine
[bookmark: para12lg1] (1) Volikogu aseesimehed valitakse volikogu liikmete seast salajase hääletamise teel volikogu koosseisu häälteenamusega. Aseesimehed valitakse eraldi valimisprotseduuri käigus.
[bookmark: para12lg2][bookmark: para12lg2p1][bookmark: para12lg2p2][bookmark: para12lg2p3][bookmark: para12lg2p4] (2) Volikogu aseesimehe kandidaadi ülesseadmine:
 1) aseesimehe kandidaadi ülesseadmise kohta esitatakse istungi juhatajale kirjalik ettepanek;
 2) kandidaadid nummerdatakse ülesseadmise järjekorras;
 3) nimekirja sulgemise otsustab volikogu avalikul hääletamisel poolthäälteenamusega;
 4) kui volikogu ei otsusta teisiti, tutvustab kandidaatide nimekirjas olev isik end pärast nimekirja sulgemist ja igal volikogu liikmel on õigus esitada kandidaadile üks küsimus.
[bookmark: para12lg3] (3) Volikogu aseesimehe valimisel on volikogu liikmel üks hääl.
[bookmark: para12lg4] (4) Volikogu aseesimehe valimist korraldab volikogu poolt avalikul hääletamisel valitud kolmeliikmeline häältelugemiskomisjon.
[bookmark: para12lg5] (5) Häältelugemiskomisjon väljastab volikogu liikmetele allkirja vastu volikogu pitsatiga varustatud hääletussedeli.
[bookmark: para12lg6] (6) Hääletamistulemuste kohta koostab häältelugemiskomisjon protokolli, millele kirjutavad alla kõik komisjoni liikmed. Protokolli kinnitab volikogu avalikul hääletamisel poolthäälteenamusega.
[bookmark: para12lg7] (7) Kui ükski esitatud kandidaatidest ei saa nõutavat häälteenamust, viiakse läbi kordushääletamine. Kordushääletamisel jäävad kandideerima kaks enam hääli saanud kandidaati. Kui on üks kandidaat ja ta ei saavuta vajalikku häälteenamust, korraldatakse uus valimine.
[bookmark: para12lg8] (8) Kui kordushääletusel ei saa kumbki kandidaat vajalikku häälteenamust või kui esitati ainult üks kandidaat, kes ei saanud vajalikku häälteenamust, korraldatakse uus valimine, kus võib kandideerida ka valituks mitteosutunud isik.
§ 19. Linnavolikogu töökorraldus

(1) Linnavolikogu töövormideks on istungid (istungjärgud), eestseisuse , komisjonide ja fraktsioonide koosolekud, aga samuti volikogu liikmete iseseisev töö.

(2) Linnavolikogu formeerib linnavolikogu eestseisuse, kuhu kuuluvad volikogu esimees, aseesimehed ja fraktsioonide esimehed.

(3) Linnavolikogu tehnilised küsimused lahendab volikogu kantselei.

(4) Linnavolikogu töö toimub vastavalt linnavolikogu poolt kehtestatud töökorrale. 



§ 20. Linnavolikogu komisjonid  

(1) Linnavolikogu võib moodustada nii alatisi kui ka ajutisi komisjone. Linnavolikogu komisjoni esimehe ja aseesimehe (aseesimehed) valib linnavolikogu oma liikmete hulgast. 
(2) Linnavolikogu komisjoni koosseisu kinnitab ja teeb selles muudatusi linnavolikogu komisjoni esimehe esildisel. 

(3) Linnavolikogu alatine komisjon:
1) selgitab välja kohaliku omavalitsuse poolt lahendamist vajavad linnaelu probleemid ja teeb ettepanekuid nende lahendamiseks;
2) algatab linnavolikogu õigusakti eelnõu;
3) algatab arutelusid komisjonides ja linnavolikogu istungitel;
4) teeb ettepanekuid linnavolikogu istungi päevakorra, linnavolikogu ja teiste komisjonide menetluses olevate linnavolikogu õigusaktide eelnõude kohta;
5) saab linnavalitsuselt komisjoni menetluses olevate küsimustega seotud täiendavaid dokumente ja teavet;
6) kaasab oma töösse asjatundjaid ja tellib tasulisi ekspertiise, kooskõlastades seda eelnevalt linnavolikogu esimehega;
7) võib oma valdkonnas kontrollida linnavolikogu määruste ja otsuste täitmist;
8) võib teha ettepanekuid linna eelarve koostamise ja eelarve projekti kohta. 

 (4) Linnavolikogu esimees suunab komisjonile läbivaatamiseks:
1) linnavolikogu õigusaktide eelnõud;
2) linnavalitsuse poolt komisjonile arvamuse saamiseks või informatsiooniks esitatud materjalid;
3) isikute avaldused. 

(5) Linnavolikogu komisjoni töövorm on koosolek. Alatise komisjoni korraline koosolek toimub vähemalt üks kord kuus linnavolikogu komisjoni esimehe poolt määratud kuupäeval ja kellaajal. Komisjoni liikmetele teatatakse sellest vähemalt 3 päeva enne koosoleku toimumist. Korralise koosoleku ärajätmisest teatatakse komisjoni liikmetele. Alatise komisjoni erakorralise koosoleku kutsub kokku komisjoni esimees või tema äraolekul aseesimees omal algatusel või neljandiku komisjoni liikmete kirjalikul nõudel.

(6) Linnavolikogu komisjoni koosolekut juhib komisjoni esimees, tema äraolekul – aseesimees või linnavolikogu liikmest komisjoni liige. Linnavolikogu komisjon on otsustusvõimeline, kui tema korralisest koosolekust võtab osa vähemalt pool komisjoni liikmetest, sealhulgas komisjoni esimees või aseesimees. Linnavolikogu komisjon võtab otsuseid vastu poolthäälteenamusega. Võrdse häältearvu korral on otsustava hääle õigus koosoleku juhatajal. 

(7 ) Komisjonil on õigus vastu võtta otsuseid koosolekut kokku kutsumata. Komisjoni esimehe otsusel saadab linnavolikogu kantselei eelnõud komisjoni kõikidele liikmetele, määrates tähtaja, mille jooksul komisjoni liikmed peavad esitama elektrooniliselt oma seisukoha. Kui komisjoni liige ei teata nimetatud tähtaja jooksul, kas ta on eelnõu poolt või vastu, loetakse ta hääletamisel mitteosalenuks. 

(8) Linnavolikogu liige võib oma soovil osa võtta linnavolikogu ükskõik millise alalise komisjoni koosolekust ilma otsustava hääleõiguseta. Komisjonide töös võivad osaleda ilma otsustava hääleõiguseta linnavalitsuse liikmed ning linna ettevõtete, organisatsioonide, firmade ja asutuste huvitatud esindajad.

(9) Linnavolikogu komisjoni otsused protokollitakse ja seitsme tööpäeva jooksul vormistatakse ning neile kirjutavad alla koosoleku juhataja ja protokollija. Protokolli kantakse koosoleku toimumise aeg ja koht, osavõtjate nimed, arutlusele tulevad küsimused, nende kohta esitatud ettepanekud ja eriarvamused ning hääletustulemused. Protokollid peavad vastama haldusdokumentidele kehtestatud nõuetele. Protokollidega on võimalik tutvuda linnavolikogu kantseleis. Linnavolikogu komisjoni otsus saadetakse linnavolikogu õigusakti eelnõu esitajale ja juhtivkomisjonile. Komisjoni liikmetel ja isikutel, kellesse puutuvat küsimust käsitleti, on õigus saada linnavolikogu kantseleist väljavõtte protokollist.

(10) Linnavolikogu komisjoni otsused on soovitusliku iseloomuga linnavolikogu ja linnavalitsuse õigusaktide vastuvõtmisel.

(11) Linnavolikogu komisjonil on õigus kaasata oma tegevusse asjatundjaid ning saada linnavalitsuse liikmetelt, linna ametiasutustelt komisjoni tööks vajalikku informatsiooni. 

(12) Linnavolikogu komisjoni liige võib isikliku avalduse alusel igal ajal välja astuda komisjonist. Linnavolikogu komisjoni liikme volitused lõpevad linnavolikogu vastava otsuse tegemise hetkest.
(13) Linnavolikogu võib välja arvata linnavolikogu komisjonist komisjoni liikme komisjoni esimehe põhjendatud ettepanekul (süstemaatilised puudumised komisjoni istungitest jms).

(14) Komisjonide tööd koordineerib linnavolikogu esimees või linnavolikogu aseesimees.

(15) Komisjoni esimees on kohustatud esitama üks kord aastas linnavolikogu esimehele kirjaliku aruande tehtud töö kohta, mille avalikustamise korraldab linnavolikogu kantselei.

(16) Komisjoni volitused lõpevad seoses uue linnavolikogu valimisega.

(17) Otsus komisjoni esimehele või/ja aseesimehele umbusalduse avaldamise kohta võetakse vastu häälteenamusega linnavolikogu liikmete poolt.
§ 21. Linnavolikogu revisjonikomisjon 
(1) Linnavolikogu moodustab oma volituse ajaks vähemalt kolmeliikmelise linnavolikogu revisjonikomisjoni. 
 (2) Revisjonikomisjoni esimees, aseesimees (aseesimehed) ja liikmed valitakse linnavolikogu liikmete hulgast salajasel hääletusel poolthäälteenamusega. Käesoleva paragrahvi lõikes 3 nimetatud juhul võib komisjoni liige olla muu isik.
 (3) Kui linnavolikogu liikmetest revisjonikomisjoni liikmed ei vasta audiitortegevuse seaduses kehtestatud nõuetele, kinnitatakse revisjonikomisjoni liikmeks muu nõuetele vastav isik, arvestades audiitortegevuse seaduse § 100 lõikes 2 sätestatut.
 (4) Revisjonikomisjonil on õigus:
 1) kontrollida ja hinnata valla- või linnavalitsuse, valla- või linnavalitsuse ametiasutuste ja nende ametiasutuste hallatavate asutuste või kohaliku omavalitsuse üksuse valitseva mõju all oleva äriühingu, sihtasutuse ja mittetulundusühingu tegevuse seaduslikkust, otstarbekust ja tulemuslikkust ning valla või linna vara kasutamise sihipärasust;
 2) kontrollida ja hinnata valla- või linnaeelarve täitmist.
(5) Revisjonikomisjon hindab tulemuslikkust järgmiste kriteeriumite kohaselt:
 1) säästlikkus, mis tähendab eesmärkide saavutamiseks tehtavate kulutuste minimeerimist;
 2) tõhusus, mis tähendab kulutuste ja nende abil saavutatavate tulemuste suhet;
 3) mõjusus, mis tähendab tegevuse tegelikku mõju võrrelduna kavatsetud mõjuga.
§ 22. Revisjonikomisjoni poolt läbiviidavate kontrollimiste kord
(1) Revisjonikomisjon täidab oma pädevuses olevaid ülesandeid käesolevas põhimääruses sätestatud korras tööplaani alusel või linnavolikogu ülesandel.
(2) Kontrollimisi viivad läbi revisjonikomisjoni liikmed, kaasates kooskõlastatult linnavolikogu kantseleiga linnavolikogu kantselei teenistujaid, eksperte ja asjatundjaid.
(3) Kontrollimised toimuvad linnavolikogu esimehe poolt kinnitatud kirjaliku kontrolliülesande alusel.
 (4) Kontrollimise tulemused vormistatakse aktiga, mille vaatab läbi ja võtab vastu antud küsimuses otsustuse revisjonikomisjon. Oluliste seaduserikkumiste ilmnemisel võib kontrollija esitada ülesande andjale vaheakti.
 (5) Kontrollimise käigus selgunud asjaolusid ja andmeid ei avalikustata enne revisjonikomisjoni vastavat otsustust.
 (6) Revisjonikomisjoni otsus ja revisjoniakt saadetakse linnavalitsusele, kes võtab revisjoniakti suhtes seisukoha ja esitab selle kümne päeva jooksul revisjonikomisjonile. Linnavolikogu kantseleid puudutav revisjonikomisjoni akt edastatakse seisukohavõtuks linnavolikogu esimehele. Revisjonikomisjon esitab eelnimetatud dokumendid linnavolikogule otsuse tegemiseks kontrolli tulemuste realiseerimise kohta, lisades nendele dokumentidele otsuse tegemiseks vajaliku linnavolikogu õigusakti eelnõu.
 (7) Kontrollimiste läbiviimise üksikasjalikum kord sätestatakse linnavolikogu vastava määrusega.
§ 23. Juhtivkomisjon 

(1) Linnavolikogu esimees määrab eelnõu menetlemiseks juhtivkomisjoni.
 
(2). Juhtivkomisjon on linnavolikogu alatine komisjon, kes korraldab õigusakti eelnõu menetlemist linnavolikogus.

(3) Pärast juhtivkomisjoni määramist eelnõule peab juhtivkomisjon kahe nädala jooksul kas:
1) esitama eelnõu linnavolikogu eestseisusele linnavolikogu istungi päevakorda võtmiseks või;
2) esitama linnavolikogu esimehele taotluse pikema menetlusaja saamiseks või;
3) esitama linnavolikogu eestseisusele ja linnavolikogule põhjendatud ettepaneku eelnõu menetluse  lõpetamise kohta.

(4) Teised linnavolikogu komisjonid võivad esitada juhtivkomisjonile kirjalikult oma seisukoha eelnõu suhtes ning vajadusel teha ettepanekud eelnõu sisuliseks või redaktsiooniliseks muutmiseks.

(5) Juhtivkomisjon teeb esitatud eelnõusse muudatused või annab ülesande eelnõu muutmiseks eelnõu esitajale ning esitab eelnõu uues (parandatud) redaktsioonis linnavolikogu istungile, põhjendades eelnõusse tehtud muudatusi ning teatades sellest eelnevalt linnavolikogu esimehele.

                                                                   3. peatükk 
LINNAVALITSUS

§ 24. Linnavalitsus

(1) Narva linnavalitsus on linna omavalitsuse kollegiaalne täitevorgan, mis viib praktilise tegevusega ellu talle riigi ja Narva linna õigusaktidega pandud ülesandeid.

(2) Linnavalitsus realiseerib käesoleva paragrahvi lõikes 1 nimetatud  ülesandeid õigusaktide väljaandmise, oma majandustegevuse, kontrolli teostamise ja elanike kaasamise kaudu .

(3) Linnavalitsus juhib linna ametiasutuste (v.a. linnavolikogu kantselei) ja nende hallatavate asutuste tegevust, osaleb linnavolikogu poolt kehtestatud korras aktsionärina, osanikuna, asutajana ja liikmena eraõiguslikes juriidilistes isikutes.

(4) Linnavalitsus võib oma täitevtegevuse üksikud funktsioonid lepingu alusel anda üle teistele isikutele, jäädes ise nende täitmise eest vastutavaks.

§ 25. Linnapea valimine

(1) Linnavolikogu võib valida linnapeaks Eesti kodaniku, kes valdab eesti keelt seaduses või seaduse alusel sätestatud ulatuses, kes oma hariduse, töökogemuste ja tervisliku seisundi poolest on suuteline täitma linnapea funktsioone. 

(2) Linnapea valimine viiakse läbi kahe kuu jooksul uue volikogu koosseisu esimesest istungist arvates.

(3) Linnapea kandidaadi võib üles seada linnavolikogu fraktsioon või volikogu liige. Kandidaat seatakse üles kirjaliku ettepanekuga volikogu istungil. Volikogul on õigus kuulutada linnapea leidmiseks konkurss.

(4) Pärast linnapea kandidaatide nimekirja sulgemist valitakse volikogu liikmete hulgast kolmeliikmeline hääletamiskomisjon. Komisjon valmistab ette hääletamissedelid, viib läbi hääletamise ja koostab tulemuste kohta protokolli, millele kirjutavad alla kõik komisjoni liikmed.

(5) Linnapea valitakse volikogu volituste ajaks salajase hääletamisega volikogu koosseisu häälteenamusega. Kui kandidaate on enam kui kaks ja keegi kandidaatidest ei saavuta volikogu koosseisu häälteenamust, võib samal päeval korraldada teise vooru kahe enam hääli saanud kandidaadi vahel. 

(6) Valimistulemused vormistatakse volikogu otsusega.

§ 26. Linnapea   

(1) Linnapea:
1) saab volikogus valimiste päevast volitused linnavalitsuse moodustamiseks;
2) esitab linnavolikogule kinnitamiseks linnavalitsuse koosseisu ja teeb ettepanekuid selle muutmiseks, toimub tööandjana linnavalitsuse liikmete suhtes;
3) korraldab ja vastutab linnavalitsuse töö eest;
4) esindab Narva linna ja linnavalitsust seaduse, käesoleva põhimääruse ja linnavolikogu poolt ettenähtud pädevuse alusel, omab allkirjaõigust;
5) esitab linnavalitsusele kandidaate, linna ametiasutuste ja hallatavate asutuste juhtide ametikohtadele kinnitamiseks ja toimib nende suhtes tööandjana;
6) annab välja käskkirju linnavalitsuse sisemise töö korraldamiseks;
7) täidab teisi talle seaduse alusel ja käesoleva põhimäärusega pandud ülesandeid.
[bookmark: p_28.02](2) Linnapea äraolekul asendab linnapead tema poolt käskkirjaga määratud üks linnavalitsuse liikmetest. Kui ka asendajaks määratud linnavalitsuse liige on ära, või asendaja on käskkirjaga määramata, asendab linnapead vanim kohalolev linnavalitsuse liige. 

§ 27. Linnavalitsuse koosseis, tema moodustamise põhimõtted ja volituste tähtaeg

(1) Linnavalitsuse koosseisu kuuluvad: linnapea, abilinnapead ja linnavalitsuse liikmed. 

(2) Linnavalitsuse moodustab ja tema isikkoosseisu kinnitab volikogu linnapea esildisel tema volituste ajaks. 
Linnapea võib linnavalituse liikmeks esitada ka ametniku, kes on teenistuses  linna ametiasutuses. Ametniku kinnitamisel linnavalitsuse liikmeks või vabastamisel linnavalitsuse liikme kohustustest jätkab ametnik oma teenistust.

(3) Linnavalitsuse liikmeks kinnitatud volikogu liikme volitused peatuvad tema linnavalitsuses teenistuses oleku ajaks.

(4) Linnavalitsus saab oma volitused linnavolikogu poolt linnavalitsuse koosseisu ametisse kinnitamise päevast.

(5) Linnavalitsus astub tagasi:
1) linnavolikogu uue koosseisu esimesel istungil;
2) linnapea tagasiastumise, talle umbusalduse avaldamise, teovõimetuks tunnistamise või tema surma korral;
3) kui linnavolikogu avaldab linnavalitsusele umbusaldust.

(6) Linnavalitsuse liikme ametist vabastamise kinnitab linnapea ettepanekul volikogu. Volikogu kinnitab ja nimetab linnapea ettepanekul ametisse uue linnavalitsuse liikme.

(7) Linnapea esitab tagasiastumispalve kogu linnavalitsuse nimel.

§ 28. Linnavalitsuse töökord

(1) Linnavalitsuse töövormiks on istung. Linnavalitsuse istungid on kinnised, kui linnavalitsus ei otsusta teisiti.

(2) Linnavalitsuse istungit juhatab linnapea, tema äraolekul linnapea asendaja.

(3) Linnavalitsus on otsustusvõimeline, kui tema istungist võtab osa üle poole valitsuse koosseisust, sealhulgas linnapea või tema asendaja. Istungist võtab sõnaõigusega osa linnasekretär.

(4) Otsused võetakse vastu poolthäälteenamusega.    

(5) Linnavalitsuse istungid protokollitakse. Protokollile kirjutavad alla linnapea ja linnasekretär või neid asendavad isikud. 

(6) Linnavalitsuse istungi ettevalmistamise ja küsimuste esitamise üksikasjalik kord määratakse linnavalitsuse töökorraga, mis kehtestatakse linnavalitsuse määrusega.

(7) Linnavalitsusel on õigus vastu võtta otsuseid istungit kokku kutsumata. Linnasekretär saadab linnapea määratud eelnõud linnavalitsuse kõikidele liikmetele, määrates tähtaja, mille jooksul linnavalitsuse liikmed peavad esitama selle kohta oma seisukoha.

(8) Linnavalitsuse liikmete igapäevane töö  toimub personaalse tööjaotuse alusel. Tööjaotus kinnitatakse linnavalitsuse korraldusega, millega määratakse kindlaks ka linnavalitsuse liikmete asendamise kord.
 
§ 29. Linnavalitsuse komisjonid

(1) Linnavalitsusel on õigus moodustada oma korraldusega alalisi ja ajutisi komisjone. Komisjoni otsused on soovitusliku iseloomuga linnavalitsuse määruste ja korralduste ettevalmistamisel.

(2) Linnavalitsuse alalise komisjoni põhimääruse kinnitab linnavalitsus oma määrusega. Põhimääruses sätestatakse komisjoni ülesanded, õigused, teenindamise kord ning komisjoni töö järelduste ja ettepanekute esitamise kord. 

(3) Linnavalitsuse ajutisi komisjone moodustatakse linnavalitsuse korraldusega üksikküsimuste läbitöötamiseks. Ajutise komisjoni tegevus lõppeb ülesande täitmisega.

(4) Linnavalitsus määrab komisjoni esimehe tavaliselt linnavalitsuse liikmete hulgast. 

(5) Linnavalitsuse komisjoni töövormiks on koosolek. Komisjon on otsustusvõimeline kui selle tegevuses osalevad vähemalt pooled komisjoni liikmed. Komisjoni esimees võib kutsuda komisjoni tööst osa võtma sõnaõigusega isikuid, kes ei kuulu komisjoni koosseisu.

(6) Komisjoni koosoleku protokoll vormistatakse viie tööpäeva jooksul alates koosoleku toimumisest. Protokollile kirjutab alla koosoleku juhataja ja protokollija.

§ 30. Narva linnasekretär

(1) Linnasekretäri nimetab ametisse ja vabastab ametist seaduses sätestatud korras linnapea. 

[bookmark: para55lg2p1][bookmark: para55lg2p2][bookmark: para55lg2p3](2) Linnasekretäriks võib nimetada vähemalt 21-aastase Eesti kodaniku:
 1) kes on omandanud õiguse õppesuunal vähemalt riiklikult tunnustatud magistrikraadi, sellele  vastava kvalifikatsiooni Eesti Vabariigi haridusseaduse § 28 lõike 22 tähenduses või sellele vastava välisriigi kvalifikatsiooni;
 2) kes on omandanud õiguse õppesuunal vähemalt riiklikult tunnustatud bakalaureusekraadi, sellele vastava kvalifikatsiooni Eesti Vabariigi haridusseaduse § 28 lõike 22 tähenduses või sellele vastava välisriigi kvalifikatsiooni ning kes on töötanud avaliku teenistuse seaduse § 2 tähenduses riigi või kohaliku omavalitsuse ametiasutuses vähemalt kaks aastat või;
 3) kellele on Vabariigi Valitsuse moodustatud valla- ja linnasekretäride kutsekomisjoni poolt enne 2011. aasta 1. märtsi väljastatud valla- ja linnasekretäride kutsenõuetele vastavuse tunnistus ja kes on töötanud avaliku teenistuse seaduse § 2 tähenduses riigi või kohaliku omavalitsuse ametiasutuses vähemalt kaks aastat, kuid kes ei vasta käesoleva lõike punktides 1 ja 2 sätestatud haridusnõuetele.

(3) Linnasekretär ei kuulu valitsuse koosseisu, kuid ta võtab sõnaõigusega osa valitsuse istungitest. 

(4) Linnasekretär:
1) juhib linnakantseleid ning esitab linnapeale ettepanekuid linnakantselei ülesannete, struktuuri ja teenistujate koosseisu kohta;
2) annab kaasallkirja valitsuse määrustele ja korraldustele;
3) korraldab linnavalitsuse õigusaktide avaldamist ja töö avalikustamist;
4) korraldab volikogu õigusaktide avaldamist ja töö avalikustamist; 
5) esindab linna kohtus või volitab selleks teisi isikuid;
6) hoiab linna vapipitsatit;
7) osaleb linnavalitsuse istungi dokumentide ettevalmistamisel ja korraldab istungite protokollimist;
8) annab linnakantselei sisemise töö korraldamiseks käskkirju;
9) täidab teisi seaduse, linna põhimääruse, linnavalitsuse töökorra ja linnakantselei põhimäärusega talle pandud ülesandeid.

(5) Linnasekretäri äraolekul asendab teda linnapea käskkirjaga määratud isik.
Linnasekretäri asendajal on kõik valla- või linnasekretäri õigused ja kohustused ning ta peab vastama käesoleva paragrahvi lõikes 2 sätestatud vanuse ja kodakondsuse nõudele ning ühele lõike 2 punktides 1–3 linnasekretäri ametisse nimetamiseks esitatud tingimusele. 

                                                                     4. peatükk 
ÕIGUSAKTID

§ 31. Linnavolikogu ja -valitsuse õigusaktid

(1) Linnavolikogul ja -valitsusel on õigus anda üldaktidena määrusi.
(2) Linnavolikogul on õigus võtta üksikaktidena vastu otsuseid, valitsusel anda korraldusi.
(3) Linnavolikogu ja -valitsuse õigusaktid kehtivad Narva haldusterritooriumil seadusega ja Narva õigusaktidega sätestatud korras, samuti Narva linnale kuuluva vara osas, mis asub väljaspool Narva haldusterritooriumi.


§ 32. Õigusaktide algatamise õigus

(1) Linnavolikogu õigusaktide algatamise õigus on:
1) linnaelanikel käesoleva paragrahvi lõikes 3 ja 4 sätestatud korras;
2) volikogu liikmel;
3) volikogu komisjonil;
4) volikogu fraktsioonil;
5) linnavalitsusel
6) seaduses ettenähtud korral linnapeal ja linnasekretäril.

(2) Linnavalitsuse õigusakti algatamise õigus on: 
1) linnaelanikel käesoleva paragrahvi lõikes 3 ja 4 sätestatud korras;
2) volikogu liikmel;
3) linnavalitsuse liikmel ja linnasekretäril;
4) linnavalitsuse ametiasutuse juhil.

(3) Vähemalt ühel protsendil hääleõiguslikel linnaelanikel, kuid mitte vähem kui viiel hääleõiguslikul  linnaelanikul on õigus teha kohaliku elu küsimustes linnavolikogu või            -valitsuse õigusaktide vastuvõtmiseks, muutmiseks või kehtetuks tunnistamiseks algatusi, mis võetakse arutusele hiljemalt kolme kuu jooksul.
[bookmark: para32lg2] (4) Käesoleva paragrahvi lõikes 3 ettenähtud algatus esitatakse linnavalitsusele vastava eelnõuna, millele lisatakse allkirjadega varustatud algatuse esitajate nimekiri. Kui algatatud küsimus kuulub volikogu pädevusse, esitab valitsus selle ühe kuu jooksul volikogule lahendamiseks koos omapoolse seisukohaga.
(5) Algatuse esitajate esindajal on õigus osaleda algatuse arutelus linnavolikogus või               -valitsuses.
(6) Igaühel on õigus taotleda linnavolikogult või -valitsuselt nende poolt vastuvõetud õigusaktidesse muudatuste tegemist või nende tühistamist, kui nendega on seadusvastaselt kitsendatud tema õigusi.
§ 33. Linna õigusaktidele esitatavad nõuded ja nende jõustumine
(1) Linnavolikogu ja linnavalitsuse määruse eelnõule kohaldatakse Vabariigi Valitsuse poolt Vabariigi Valitsuse ja ministri määruse eelnõu kohta kehtestatud normitehnilisi nõudeid erisustega, mis tulenevad kohaliku omavalitsusüksuse õiguslikust seisundist.
(2) Linnavolikogu ja linnavalitsuse õigusaktid avalikustatakse Narva linna veebilehel ning need peavad olema kättesaadavad kõigile isikutele seaduses ja käesolevas põhimääruses sätestatud korras. Ei avalikustata andmeid, mille väljastamine on seadusega keelatud või mõeldud üksnes linna ametiasutuste siseseks kasutamiseks.
(3) Määruses ei saa kehtestada tagasiulatuvaid sätteid, mis toovad kaasa isikute kohustuste ja vastutuse suurenemise. 
(4) Linnavolikogu ja linnavalitsuse määrus avaldatakse Riigi Teatajas ning jõustub kolmandal päeval pärast avaldamist, kui määruses ei ole sätestatud hilisemat tähtpäeva.
(5) Vajadusel avaldatakse üldist tähtsust omav õigusakt või selle osa ka ajalehes, milles Narva linn avaldab oma ametlikke teateid. Kui linnavalitsuse määruses, korralduses või istungi protokollis puudub märge vastuvõetud otsuste avaldamise kohta ajalehes, otsustab selle linnasekretär vastava abilinnapea ettepanekul. 
(6) Linnavolikogu otsus jõustub teatavakstegemisest. Linnavalitsuse korraldus jõustub teatavaks tegemisest, kui korralduses eneses ei sätestata hilisemat jõustumise tähtpäeva. 
(7) Linnavolikogu määrustele ja otsustele kirjutab alla linnavolikogu esimees või tema asendaja. 
(8) Linnavalitsuse määrustele ja korraldustele kirjutavad alla linnapea ja linnasekretär või neid linnavalitsuse istungil asendavad isikud.
(9) Linnavolikogu ja linnavalitsuse õigusaktid ning istungite protokollid vormistatakse ja avalikustatakse eesti keeles ning need peavad vastama haldusdokumentidele kehtestatud nõuetele. Vastavalt vajadusele võidakse õigusakte avalikustada ka teistes keeltes.
(10) Linnavolikogu õigusaktide vormistamist, süstematiseerimist, avalikustamist ja nende saatmist täitjatele ja asjaosalistele korraldab linnavolikogu kantselei. Linnavolikogu õigusaktide avaldamist korraldab linnasekretär koostöös linnavolikogu kantseleiga. Linnavalitsuse õigusaktide vormistamist, avalikustamist, avaldamist ja nende saatmist täitjatele ja asjaosalistele korraldab linnakantselei.
§ 34. Narva õigusaktide täitmise kontroll

Narva õigusaktide täitmise kontrolli teostavad linnavolikogu ja -valitsus seaduses, käesolevas põhimääruses, linnavolikogu ja -valitsuse töökorras sätestatud korras. 

5. peatükk 
LINNA ARENGUKAVA ja EELARVE
§ 35. Linna arengukava ja eelarvestrateegia koostamise ja muutmise üldpõhimõtted
(1) Linna arengukava on Narva linna pika- ja lühiajalise arengu eesmärke määratlev ja nende elluviimiseks tegevusi kavandav dokument, mis on aluseks eri eluvaldkondade arengu integreerimisele ja koordineerimisele. Arengukava eelnõu koostab linnavalitsus ning esitab vastuvõtmiseks linnavolikogule. Arengukava sisaldab:
1) majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi;
2) probleemide ja võimaluste hetkeolukorra analüüsi tegevusvaldkondade lõikes;
3) tegevusvaldkondade strateegilisi eesmärke koos taotletava mõjuga arengukava perioodi lõpuni;
4) strateegiliste eesmärkide täitmiseks vajalikke tegevusi arengukava perioodi lõpuni.
(2) Arengukava peab olema kooskõlas seaduse alusel linnale kohustuslike valdkondlike arengukavade ja üldplaneeringuga.

 (3) Arengukava muutmise vajadust tingivate asjaolude ilmnemisel on linnavalitsusel õigus ja kohustus algatada arengukava muutmise menetlus.

(4) Eelarvestrateegia koostatakse linna arengukava osana selles sätestatud eesmärkide saavutamiseks.

(5) Linnavolikogu kehtestab määrusega arengukava ja eelarvestrateegia koostamise korra.
[bookmark: para42] § 36.  Eelarve koostamise, täitmise ja finantsjuhtimise üldpõhimõtted
(1) Kohaliku omavalitsuse üksuse eelarve koostamise, vastuvõtmise, muutmise, täitmise ja avalikustamise ning aruandluse nõuded sätestatakse kohaliku omavalitsuse üksuse finantsjuhtimise seaduses.
(2) Olulisemad eelarve koostamise põhimõtted on:
1) eelarves peavad kajastuma kõik sissetulekud ja väljaminekud (täielikkuse põhimõte);
2) eelarve kõik sissetulekud ja väljaminekud peavad olema nii selgesti ja arusaadavalt esitatud, et nende päritolu ja eesmärk oleksid üheselt mõistetavad (selguse põhimõte);
3) eelarve sissetulekud ja väljaminekud peavad olema kooskõlas (tasakaalustatuse põhimõte);
4) eelarve hõlmab kindla perioodi – eelarveaasta – sissetulekuid ja väljaminekuid (eelnevuse põhimõte);
5) kassaühtsust tagatakse läbi kohaliku omavalitsuse üksuse kassalise teenindamise ning rahavoogude juhtimise (ühtsuse põhimõte);
6) finantsalaste otsuste tegemisel minimeeritakse laekumiste sidumist konkreetsete väljaminekutega (eesmärgist sõltumatuse põhimõte);
7) kõik eelarve menetluse etapid peavad olema avalikustatud määral, mis võimaldab igal kodanikul saada ülevaate kohaliku omavalitsuse üksuse eelarvepoliitikast (avalikkuse põhimõte).
(3) Eelarve koostamise aluseks on linna arengukava ja eelarvestrateegia.
(4) Finantsjuhtimisel lähtutakse seaduses või muudes õigusaktides sätestatud finantsjuhtimise põhimõtetest, et tagada optimaalne omavalitsus ja finantsdistsipliinist kinnipidamine. Narva linnaeelarve kassalise teenindamise tagamist ning rahavoogude juhtimist korraldab Linnavalitsus. 
(5) Eelarve koostamist ja täitmist, majandusarvestust ning aruandlust korraldab linnavalitsus, lähtudes linnavolikogu kehtestatud korrast.

                                                         6. peatükk 
LINNAVARA

§ 37. Linnavara 

(1) Linnavara on Narva linna omandis olevad kinnis- ja vallasasjad ning rahaliselt hinnatavad õigused ja kohustustused (edaspidi linnavara).

(2) Linnavara registreeritakse ühtses linnavararegistris.

(3) Linnavara valitsemise, kasutamise ja käsutamise kord sätestatakse linnavolikogu määrusega.

§ 38. Majandustegevus ja osalemine juriidilistes isikutes

[bookmark: para35lg2](1) Narva linn võib teenuste osutamiseks asutada linna ametiasutuse hallatavaid asutusi, mis ei ole juriidilised isikud. Linn võib olla osanik või aktsionär äriühingus, samuti asutada sihtasutusi ja olla mittetulundusühingu liige, arvestades kohaliku omavalitsuse üksuse finantsjuhtimise seaduses esitatud tingimusi.
 (2) Linna ametiasutuse hallatava asutuse asutamise ja selle tegevuse lõpetamise otsustab volikogu. Hallatava asutuse põhimääruse, struktuuri ja koosseisu kinnitamine ning muutmine toimub volikogu poolt kehtestatud korras. Linna ametiasutus ja ametiasutuse hallatav asutus registreeritakse riigi ja kohaliku omavalitsuse asutuste registris.
[bookmark: para35lg3] (3) Sihtasutuse, mille ainuasutajaks on linn, samuti osaühingu või aktsiaseltsi, mille ainsaks osanikuks või aktsionäriks on linn, asutamise, ühinemise, jagunemise ja ümberkujundamise ja lõpetamise otsustab ning põhikirja ja selle muudatused kinnitab volikogu. Sihtasutuse, osaühingu või aktsiaseltsi nõukogu liikmed nimetab, samuti muid asutaja, osaniku või aktsionäri õigusi teostab linnavalitsus. Kui osaühingul ei ole nõukogu, nimetab linnavalitsus osaühingu juhatuse liikmed.
[bookmark: para35lg4](4) Kui sihtasutusel on mitu asutajat või kui äriühingus osaleb lisaks linnale ka teisi osanikke või aktsionäre, samuti kui linn osaleb liikmena mittetulundusühingus, otsustab osalemise ja selle lõpetamise linnavolikogu. Muus osas teostab osaniku-, aktsionäri-, asutaja- või liikmeõigusi linnavalitsuse poolt nimetatud isik.
[bookmark: para35lg5] (5) Linnal on õigus oma ülesannete täitmiseks sõlmida lepinguid.
§ 39. Maksud ja koormised

(1) Kohalikud maksud ja maksumäärade muudatused kehtestatakse enne linnaeelarve või lisaeelarve vastuvõtmist.
(2 ) Koormis on kohustus, mis seaduse alusel kehtestatakse volikogu määrusega füüsilistele või juriidilistele isikutele kohustuslike tööde tegemiseks valla või linna territooriumil kehtestatud heakorraeeskirjade täitmiseks. 
(3) Koormise võib kehtestada füüsilistele ja juriidilistele isikutele nende omandis või valduses oleva kinnistu või muu nende kasutuses oleva territooriumi ning sellega vahetult piirneva üldkasutatava territooriumi heakorra tagamiseks.
(4) Koormise määramisel kehtestatakse koormise olemus, ulatus, täitmise tingimused ja kord ning koormise täitmise üle kontrolli teostamise kord.
(5) Isik, kellel koormise täitmine lasub, võib oma arvel lasta selle täita teisel isikul. Isiku põhjendatud taotlusel on volikogu õigus lubada isikul koormise täitmise eest maksta raha, mida peab kasutama selle koormise täitmiseks. Volikogu poolt vastava loa andmisel määratakse volikogu poolt kehtestatud korras koormise täitmiseks vajalike tööde maksumus.
(6) Koormise täitmist kontrollib linnavalitsus.
(7) Koormist ei või asendada maksuga kohalikku eelarvesse.
(8) Koormisena ei või kehtestada makse, trahve, teenustasusid, lõive ega muu nimetusega rahalisi kohustusi.
(9) Koormis ei või olla lepingu objektiks.	 

                                                        7. peatükk 
LINNA ASUTUSED JA LINNA AVALIK TEENISTUS

§ 40.  Linna asutused
Linna asutused on: 
1) linna ametiasutused - linnavolikogu kantselei, linnakantselei, linnavalitsuse ametid,  mis teostavad avalikku võimu ja finantseeritakse linna eelarvest;
2) linna ametiasutuse hallatavad asutused, hariduse-, kultuuri, spordi-, tervishoiu, hoolekande- ja muud asutused, mida finantseeritakse linna eelarvest ja mis ei teosta avalikku võimu.

§ 41. Linna ametiasutuste moodustamise kord

(1) Linna ametiasutuse moodustamise ja põhimääruse ning selle muudatused kinnitab linnavalitsuse ettepanekul linnavolikogu.

(2) Linna ametiasutuse õigused, kohustused sätestatakse ametiasutuse põhimääruses.

(3) Linna ametiasutuse struktuuri ja teenistuskohtade koosseisu ning palgajuhendi kehtestab linnavolikogu.

§ 42. Linna ametiasutuse hallatava asutuste moodustamise kord

(1) Hallatava asutuste asutamise ning selle tegevuse lõpetamise otsustab linnavolikogu.

(2) Hallatava asutuse põhimääruse ja selle muudatused kinnitab linnavalitsus. 

(3) Hallatava asutuse juhi kinnitab ametisse linnavalitsus linnapea ettepanekul.

§ 43. Linna avalik teenistus
(1) Linna teenistus ehk omavalitsusteenistus on töötamine linna ametiasutuses ametnikuna avaliku teenistuse seaduse või töötajana töölepingu seaduse alusel.
(2) Teenistuja on ametiasutuses palgalist tööd tegev ametiasutusega avalik-õiguslikus teenistus- ja usaldussuhtes olev ametnik või eraõiguslikus töösuhtes olev töötaja.
§ 44. Volikogu poolt valitud ja ametisse nimetatud isikute sotsiaalsed garantiid

(1) Palgalisel ametikohal töötavale volikogu esimehele või tema asetäitjale, või linnapeale ja volikogu poolt ametisse nimetatud valitsuse liikmele võib volikogu otsusega maksta ametist vabastamisel hüvitust kuni kolme kuu ametipalga ulatuses, kui ta on töötanud kaks kuni kaheksa aastat, või kuni kuue kuu ametipalga ulatuses, kui ta on töötanud vastaval ametikohal rohkem kui kaheksa aastat ning vabastamine toimub: 
1) seoses volituste tähtajalise lõppemisega;
2) tema enda algatusel seoses tervisliku seisundiga, mis ei võimalda püsivalt oma teenistuskohustusi täita;
3) seoses umbusalduse avaldamisega. 
[bookmark: ]
(2) Käesoleva paragrahvi 1. lõikes sätestatud hüvitust ei maksta, kui volikogu poolt ametisse valitud või nimetatud isik:
 1) vabastatakse ametist tema enda algatusel, v.a käesoleva paragrahvi 1. lõike punktis 2 toodud juhul;
 2) valitakse või nimetatakse volikogu poolt ametisse uueks tähtajaks.

§ 45. Linna ametiasutuste teenistujate sotsiaalsed garantiid

(1) Teenistuja teenistusest vabastamisel või töölepingu lõpetamisel tema enda algatusel seoses vanaduspensionile jäämisega makstakse talle hüvitist, kui ta on töötanud linna ametiasutuses pidevalt:
1) 3 kuni 6 aastat - kahe kuu põhipalga ulatuses;
2) 6 kuni 10 aastat - kolme kuu põhipalga ulatuses;
3) üle 10 aasta - nelja kuu põhipalga ulatuses.
(2) Teenistuja teenistusest vabastamisel või töölepingu lõpetamisel seoses töövõime vähenemisega terviseseisundi tõttu makstakse talle hüvitist kolme kuu põhipalga ulatuses lisaks muudele seaduses sätestatud hüvitistele.
(3) Teenistuse või töölepingu lõppemisel seoses teenistuja surmaga makstakse teenistuja lähedasele toetust Vabariigi Valitsuse määrusega kehtestatud kuutasu alammäära kahekordses ulatuses. Toetust ei maksta juhul, kui tekib õigus hüvitisele teenistuja hukkumisel seoses teenistusülesannete täitmisega õnnetusjuhtumi või tema vastu toimepandud ründe või tema poolt kuriteo tõkestamise tagajärjel.
(4) Käesoleva paragrahvi lõikes 2 ettenähtud hüvitist makstakse tingimusel, et teenistuja töötas linna ametiasutuses vähemalt viimased kolm aastat enne teenistus- või töösuhte lõppemist.
(5) Teenistujale makstakse lapse sünni toetust ühe lapse kohta 55% Vabariigi Valitsuse määrusega kehtestatud kuutasu alammäärast.
(6) Teenistujale makstakse matusetoetust vanema, abikaasa ja lapse surma korral 70% Vabariigi Valitsuse määrusega kehtestatud kuutasu alammäärast.
(7) Teenistujale võib töövõime säilitamiseks ja tervise taastamiseks maksta üks kord kalendriaastas hüvitist kuni teenistuja kuu põhipalga ulatuses linna ametiasutuste palgajuhendi alusel.
(8) Käesoleva paragrahvi lõigetes 1-7 ettenähtud hüvitis ja toetus makstakse välja linna reservfondis ettenähtud vahendite arvelt.

8. peatükk 
VÄLISSIDEMED JA KOOSTÖÖ OMAVALITSUSÜKSUSTEGA

§ 46. Narva linna välissuhete korraldamise alused

(1) Linnal on õigus iseseisvalt astuda rahvusvaheliste organisatsioonide liikmeks või arendada nendega koostööd.

(2) Rahvusvaheliste organisatsioonide liikmeks astumise või nendest lahkumise, samuti linna esindamise küsimuse nendes otsustab linnavolikogu.

(3) Linnavolikogul ja linnavalitsusel on õigus vabalt arendada vastastikku huvipakkuvat koostööd kõigi linnade ja omavalitsustega siseriiklikult ja välismaal.

§ 47. Narva linna suhted sõpruslinnadega ja koostöö regionaalsel tasandil

(1) Narva linn arendab vastastikku huvipakkuvat tööd ajalooliselt väljakujunenud sõpruslinnadega, otsib ja sõlmib uusi sidemeid linna edasise arendamise ja linnaelanike huvides.

(2) Kokkulepped, mis on sõlmitud Narva linna omavalitsusorganite või nende volitatud esinduste või isikute poolt, kuuluvad linnavolikogu poolt läbivaatamisele ja kinnitamisele, kui nendest kinnipidamiseks on Narva linnale pandud teatud kohustusi, mis nõuavad täiendavaid kulutusi linna eelarvest.

                                                               9. peatükk 
PÕHIMÄÄRUSE KINNITAMINE, MUUTMINE, KEHTETUKS TUNNISTAMINE

§ 48. Põhimääruse kinnitamine, muutmine, kehtetuks tunnistamine

(1) Põhimääruse kinnitab ja teeb selles muudatusi linnavolikogu.

(2) Põhimääruse kinnitamiseks või selles muudatuste tegemiseks peab volikogu läbi viima vähemalt kaks lugemist, v.a. juhul, kui muudatus tuleneb seadusest. 

(3) Põhimääruse kinnitamine, muutmine ja kehtetuks tunnistamine otsustatakse volikogu koosseisu häälteenamusega. 
                                                   
                                                           10. peatükk
                                                   RAKENDUSSÄTTED

§ 49. Narva Linna Põhimääruse kehtetuks tunnistamine 

Narva Linna Põhimäärus, vastu võetud 29.06.2000 nr 36, (RT IV, 14.05.2013, 26) tunnistatakse kehtetuks.

§ 50. Määruse jõustumine

Määrus jõustub seaduses sätestatud korras.

§ 30. Narva linnasekretär

4. peatükk 
ÕIGUSAKTID
§ 31. Linnavolikogu ja -valitsuse õigusaktid
§ 32. Õigusaktide algatamise õigus
§ 33. Linna õigusaktidele esitatavad nõuded ja nende jõustumine
§ 34. Narva õigusaktide täitmise kontroll



5. peatükk 
LINNA ARENGUKAVA ja EELARVE
§ 35. Linna arengukava ja eelarvestrateegia koostamise ja muutmise üldpõhimõtted        § 36.  Eelarve koostamise, täitmise ja finantsjuhtimise üldpõhimõtted

6. peatükk 
LINNAVARA
§ 37. Linnavara 
§ 38. Majandustegevus ja osalemine juriidilistes isikutes
§ 39. Maksud ja koormised

7. peatükk 
LINNA ASUTUSED JA LINNA AVALIK TEENISTUS
§ 40.  Linna asutused
§ 41. Linna ametiasutuste moodustamise kord
§ 42. Linna asutuste moodustamise kord
§ 43. Linna avalik teenistus
§ 44. Volikogu poolt valitud ja ametisse nimetatud isikute sotsiaalsed garantiid
§ 45. Linna ametiasutuste teenistujate sotsiaalsed garantiid

8.  peatükk 
VÄLISSIDEMED JA KOOSTÖÖ OMAVALITSUSÜKSUSTEGA
§ 46. Narva linna välissuhete korraldamise alused
§ 47. Narva linna suhted sõpruslinnadega ja koostöö regionaalsel tasandil

9. peatükk 
PÕHIMÄÄRUSE KINNITAMINE, MUUTMINE, KEHTETUKS TUNNISTAMINE
§ 48. Põhimääruse kinnitamine, muutmine, kehtetuks tunnistamine

                                                         10. peatükk
                                                   RAKENDUSSÄTTED
§ 49. Narva Linna Põhimääruse kehtetuks tunnistamine 
§ 50. Määruse jõustumine



